Ḥamid Qasimi neɣ Ḥamid Aɛiban, akken i as-ssawalen, d yiwen unɛaybu teclex ddunit seg wasmi yella d ilemẓi armi i t-teccelqef lmut si ddunit asmi yessaweḍ 36 n yiseggasen di tudert-is. Yettwassen deg uzniq n ccna, d yiwen unaẓur i d-yufraren s tezlitt-is » Ur zṛiY anda leḥḥuY » i d-yeffYen deg useggas n 1996 : yiwet n tezlitt i d-yessawalen Yef waṭṭan-is imi ur yezmir ad yeddu Yef yiḍaren-is . Ḥamid, iḍal-d Yer ddunit ass n umenzu di yulyu 1968, deg Ziwi yiwet n taddart i d-yezgan di tYaltin n Uqfadu, anda yettidir akked yimawlan-is armi d asmi yesɛa 5 n yiseggasen i terza tyita-nniḍen, lmut yewwin baba-s yeǧǧa-n mmi-s d aleqqal yernu ur yezmir ad yeddu am netta am tizya-s.
D acu kan, teqqim-d yemma-s Keltum i t-irefden armi yessaweḍ 16 n yiseggasen, syin ula d nettat daYen, terna Yer urgaz-is Buzid . Yeqqim-d d agujil mebla lwali imi wid ɛzizen fell-as d wid t-irefden ruḥen, yeqqim yettwarez. Cwi kan, yefka-as Rebbi sber deg yisefra : yessefra Yef tayri, tudert, aṭṭan-is…atg. Aɛiban, iban-d i tikkelt taneggarut deg yiwen n tmeYra n umeddakkel-is. Ikemmel Ḥamid Qasimi iseggasen i as-id-yeqqimen deg uxxam n uletma-s, d nutni i t-irefden s ccuq, bedden Yer tama-s armi d asmi yerna Yer yimawlan-is ass n, 24 di Yuct 2004, deg sbiṭer n Sidi Ɛic . Sgunfu deg talwit a Ḥamid. S yisem-is ad nerfed asefru i wakken ad t-naru deg uYerbaz ad tlemden. S yis-k, s tmedyazt-nwen ara tedder wa tettidir tutlayt d yidles amaziɣ.Taqbaylit ur ak-tettu imi ‘’Tatut, tugar lmut’’.
AsYaṛ i deg ṭṭfeY yeclex-d
Tazmert, ulaḥed,
ZṛiY zher-iw ixuṣ.
xas ulac Yef acu ara nbedd
Akken ad nezdi lqedd
Di lehdur nseftutus.
D temzi i ixeddmen Yef temYer
win itteddun izeṛ,
D acu ideṛṛun di ddunit.
Mačči am waṭṭan-iw yewɛer
CbiY amesmaṛ,
Tugi ad i yi-d teggri talwit.
Wagi d asefru aɛiban,
Ur nesɛi imawlan, Iḥekk-d Yef ddunit-is.
Ayen iḥus ur as-nettḥussu,
Yeqqim la yettru,
Yezṛa teǧǧa-t tezmert-is.
Tarik Benali
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ast_Latn kab_Latn kab_Latn kab_Latn kab_Latn kab_Latn kab_Latn zsm_Latn